SET บ่ายอัพไซด์จำกัด จับตาเฟดแถลงคืนนี้กูรูแนะสอยหุ้นใหญ่เป้าหมายเงินทุนไหลเข้า
SET อัพไซด์จำกัด จับตาถ้อยแถลงเฟดคืนนี้ เพื่อประเมินทิศทางการปรับอัตราดอกเบี้ยของเฟด พร้อมให้แนวรับ 1,535 แนวต้าน 1,555-1,560 จุด กูรูแนะสอยหุ้นใหญ่ที่เป็นเป้าหมายของกระแสเงินทุนไหลเข้า
26 ส.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (26 ส.ค.)ปรับตัวขึ้น แต่ยังต้องรอดูถ้อยแถลงจากประธานเฟดคืนนี้ เพื่อประเมินทิศทางการปรับอัตราดอกเบี้ยของเฟด แต่มีลุ้นยุโรปอาจมีมาตรการกระตุ้นเศรษฐกิจเพิ่มอีกในเดือนหน้าที่จะมีการประชุม ECB ในวันที่ 8 ก.ย.นี้ อีกทั้งยังลุ้นญี่ปุ่นมีมาตรการกระตุ้นเศรษฐกิจในการประชุม BOJ ในวันที่ 20-21 ก.ย. นี้อีกด้วย โดยตลาดหุ้นไทยที่ปรับขึ้นไปมากแล้วทำให้ upside จึงเหลือไม่มากนัก ดังนั้น ควรระวังการย่อตัวลงด้วย บ่ายนี้ตลาดฯคงแกว่งตัวคล้ายช่วงเช้า พร้อมให้แนวรับ 1,535 แนวต้าน 1,555-1,560 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้แกว่งตัวในแดนบวก แม้ว่าจะยังรอดูสัญญาณจากประธานธนาคารกลางสหรัฐ (เฟด) ในคืนนี้ในการประชุมประจำปีของเฟดที่เมืองแจ็คสัน โฮล แต่นักลงทุนบางกลุ่มก็มองว่าสัญญาณอาจจะยังไม่ชัดเจน อีกทั้งยังมีการคาดการณ์ว่าทางยุโรปอาจจะมีมาตรการกระตุ้นเศรษฐกิจเพิ่มอีกในเดือนหน้า ซึ่งธนาคารกลางยุโรป (ECB) จะมีการประชุมในวันที่ 8 ก.ย.นี้
ทั้งนี้ ตลาดบ้านเราช่วงนี้จะอิงปัจจัยภายนอกประเทศมากกว่าในประเทศ แต่ตลาดฯก็ได้ปรับตัวขึ้นไปมากแล้ว ดังนั้น upside ที่เหลืออยู่จึงมีไม่มากกนัก แต่นักลงทุนสามารถเทรดได้ตาม Sentiment เพราะตลาดฯค่อนข้างจะเปราะบาง ดังนั้นจึงให้ระวังการย่อตัวลงด้วยหากมีปัจจัยเข้ามากระทบ
ด้านตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนบวก ยกเว้นตลาดหุ้นญี่ปุ่นที่ติดลบ ซึ่งค่าเงินเยนที่แข็งค่าทำให้เป็นตัวกดดันให้ญี่ปุ่นมีโอกาสที่จะออกมาตรการกระตุ้นเศรษฐกิจ ส่วนตลาดในกลุ่ม TIP ก็มีเพียงตลาดหุ้นไทยที่อยู่ในแดนบวก พร้อมให้ติดตามการประชุมธนาคารกลางญี่ปุ่น (BOJ) และการประชุมเฟด รอบต่อไปในวันที่ 20-21 ก.ย.นี้แนวโน้มการลงทุนในช่วงบ่ายนี้ ตลาดฯคงจะแกว่งตัวคล้ายกับช่วงเช้า โดยให้แนวรับ 1,535 จุด ส่วนแนวต้าน 1,555-1,560 จุด
บล.ธนชาตระบุในบทวิเคราะห์ (26 ส.ค.) ว่า SET ปรับสูงขึ้นแกร่งก่อนถ้อยแถลง Fed กระแสเงินทุนไหลเข้ายังแรงต่อเนื่อง หนุนหุ้นใหญ่อย่าง PTT และ หุ้นกลุ่มธนาคารอย่าง KBANK SCB KTB ส่งผล SET ใกล้ทดสอบจุดสูงสุดเดิมที่ 1,558 จุด อีกครั้ง แม้มีความเสี่ยงจากถ้อยแถลง Janet Yellen ในช่วงสุดสัปดาห์นี้ก็ตาม ด้วย Upside Risk ที่จำกัดบริเวณ 1,558 จุด ระยะสั้น และความเสี่ยงจาก Bond Yield ที่ปรับสูงขึ้นในกรณี Janet Yellen ส่งสัญญาณขึ้นดอกเบี้ยภายในปีนี้ จะเป็นความเสี่ยงต่อการ “พักฐาน” ของ SET ระยะสั้นต่อไป
 
ด้าน บล.เอเอสแอลระบุในบทวิเคราะห์ (26 ส.ค.) ว่า SET Index ปิดภาคเช้า1,554.67(+10.57 จุด, +0.68%) กรอบ 1,555-1,545 มูลค่าการซื้อขาย 21,567 ลบ. เรียงลำดับมูลค่าการซื้อขายรายกลุ่ม ENERG BANK PROP ICT TRANS COMM CONMAT HELTH PETRO ตามลำดับ.ตลาดภูมิภาค [Hang Seng +0.36%][KOSPI -0.22%][Nikkei225 -1.00%][ChinaA50 +0.08%][TAIEX +0.10%]

IMPACT (+) PTT SCB, KBANK, U, BDMS, PTTGC, ADVANC, KTB, BAY, CPN, TRUE, BBL, SCC, BANPU, CPALL และ MINT
IMPACT (-) AOT, TMB, SPALI, LH, BTSGIF, PS, JASIF, TOP, BCH, TKN, COM7, Q-CON, ROBINS, SAWAD, GFPT และ AYUD
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BANPU  มูลค่าการซื้อขาย 982.18 ล้านบาท ปิดที่  15.90 บาท เพิ่มขึ้น  0.60 บาท
THAI   มูลค่าการซื้อขาย 763.60 ล้านบาท ปิดที่  29.50 บาท ราคาไม่เปลี่ยนแปลง 
PTT    มูลค่าการซื้อขาย 593.37 ล้านบาท ปิดที่ 350.00 บาท เพิ่มขึ้น  4.00 บาท
CPALL  มูลค่าการซื้อขาย 576.97 ล้านบาท ปิดที่  62.50 บาท เพิ่มขึ้น  0.25 บาท
KBANK  มูลค่าการซื้อขาย 574.99 ล้านบาท ปิดที่ 198.50 บาท เพิ่มขึ้น  3.50 บาท